kardosdrur/scandi-wiki huggingface dataset:
Ernst Wenck

Ernst Wenck (født 18. marts 1865 i Reppen ved Frankfurt an der Oder, død 23. januar 1929 i Berlin), var en tysk billedhugger.

Wenck gik på Berlins kunstakademi (under Schaper), studerede videre i Paris og Rom og nåede efterhånden frem i første række blandt billedhuggerne i Berlin. Efter at have skabt Forelsket Faun (Berlins Viktoriapark), et kejser Wilhelm-monument for Lichterfelde ved Berlin og mange andre udførte han Drikkende pige (marmor, 1901, Berlins Nationalgalleri), kejsermonument for Weissenfels, Brunnensäule (Spindlershof, Berlin) og så videre. Blandt værker fra hans senere år må nævnes Ver vivum (gruppe med ung mand og kvinde, 1925).

Kilder 

 

Billedhuggere fra Tyskland
Tyskere i 1800-tallet
Tyskere i 1900-tallet
Kongeriget Gwynedd

Fyrstedømmet eller Kongeriget Gwynedd (middelalderlatin: Venedotia eller Norwallia; Middle Welsh: Guynet,) var en af de små stater som opstod efter Romerriget i Sub-romersk Storbritannien i 400-tallet under den angelsaksiske bosætning i Storbritannien.

Kongeriget lå i det nordvestlige Wales og Gwynedds regenter opnåede flere gange stor indflydelse i Wales og blev kaldt "King of the Britons" før de mistede magten som følge af borgerkrige eller invasioner. Gruffydd ap Llywelyns kongerige blev splittet op efter saksernes invasion i 1063 umiddelbart inden den normanniske invasion af Wales. Under Gruffudd ap Cynan formåede Huset Aberffraw langsomt at genopbygge kongeriget indtil Llywelyn den Store af Gwynedd formåede at udråbe Fyrstedømmet Wales ved Aberdyfi i 1216. Riget varede indtil Edvard 1.'s erobring af Wales i 1283.

Referencer 

Wales' historie
Forhenværende monarkier
Toccata

Toccata (italiensk, af toccare, "at berøre"), en af de ældste betegnelser for et musikstykke for tangentinstrumenter (de tidligste af Giovanni Gabrieli og Claudio Merulo i slutningen af det 16. århundrede), oprindelig uden nogen bestemt karakter eller form. Senere blev benævnelsen toccata anvendt fortrinsvis om musikstykker for orgel eller klaver, hvis særlige karaktermærker var hurtige bevægelse og små, ensartede nodeværdier (Bach, Frescobaldi).

Historie

Renæssancen 
Toccata er en af de ældste betegnelser for instrumentale musikstykker, og var oprindelig ikke meget forskellig fra sonata, fantasia, ricercar med flere. 

Musikformen opstod i senrenæssancen. De ældste toccataer, man kender, blev publicerede af Claudio Merulo i 1598, men blev sandsynligvis skrevet meget tidligere. Som regel begynder de med fulde harmonier som mere og mere går over i hurtige passager med små fuga-afsnit ind imellem. Flere andre norditalienere, som Adriano Banchieri, Andrea og Giovanni Gabrieli og Luzzasco Luzzaschi inkluderede toccataer i deres udgivelser. Hans Leo Hassler, som studerede hos Andrea Gabrieli i Venedig, bragte musikformen med sig tilbage til Tyskland, hvor den efterhånden udviklede sig til sin mest udviklede form.

Barokken 
I barokken blev toccataerne længere, mere intense og virtuose end de var i renæssancen, ofte med hurtige løb og arpeggioer som veksler med fuga-sektioner eller fuldtonende akkorder. Vigtige toccatakomponister i perioden før Bach var Girolamo Frescobaldi, Johann Pachelbel, Michelangelo Rossi, Johann Jakob Froberger, Jan Pieterszoon Sweelinck, Alessandro Scarlatti og Dietrich Buxtehude.

Senere i barokken blev toccataer mest brugt som et præludium, som blev spillet før fugaer. Det mest kendte eksempelet er d-mol-toccataen, som er overleveret under Bachs navn. Bach skrev flere toccataer for orgel og cembalo.

Romantikken 
Efter barokken har toccataformen været mindre anvendt, men nogen eksempler findes. Robert Schumann skrev i 1830 sin Toccata C-Dur, Opus 7 for klaver, et af de teknisk vanskeligste stykker. Med bygningen af store orgler blomstrede musikformen op igen i senromantikken, for eksempel har Max Reger og Charles-Marie Widor skrevet toccataer.

Musikeksempler 

Musik
Trimble

Trimble Inc. er et amerikansk firma, der leverer GPS-modtagere, lasermålingsudstyr, ubemandede luftfartøjer, træghedsnavigeringssystemer samt software til disse. I 2012 havde firmaet 6561 medarbejdere, der arbejdede i omkring 30 lande; hovedsædet ligger i Sunnyvale i Californien. Det havde i 2011 en omsætning på over $1,6 milliarder.

Firmaet blev grundlagt som Trimble Navigation i 1978 af Charles Trimble sammen med to partnere fra Hewlett-Packard. Firmaet har udviklet sig gennem årene med opkøb af en række andre virksomheder til sin nuværende position. I 2016 ændrede det navn til det nuværende ved at fjerne ordet "Navigation".

I Danmark forhandles en række af Trimbles produkter af Geoteam, et datterselskab af LE34.

Referencer 

Virksomheder i Silicon Valley
Elektronikvirksomheder fra USA
Etableret i 1978
Rabatkoder

En rabatkode er en kombination af tal og/eller bogstaver, som bliver gjort tilgængelig af den netbutik man vil handle hos. En rabatkode kan typisk indtastes under betalingsfasen. Rabatkoder er blevet særdeles attraktive inden for den seneste tid, da man stort set altid kan benytte sig af dem helt gratis, og da de kan give en god rabat på sit køb. Rabatten fremgår typisk i form af fri fragt, procentdel eller x kr. besparelse.

Eksempel på et køb med rabatkode:
 Du finder en vare du godt kunne tænke dig at købe, prisen for varen er 750 kr.
 Du beslutter dig derefter at lede efter en rabatkode, du finder en rabatkode som giver dig 20% rabat på dit køb.
 Dermed har du sparet 150 kr. på dit køb, så du nu kun skal betale 600 kr.

Sådan finder du rabatkoder 
Man finder ofte rabatkoder på rabat-sider (se reference for eksempel). Disse hjemmesider samler alle mulige forskellige rabatkoder til hundredvis af butikker på nettet, og dermed sørger de også for at tjekke rabatterne, så man altid finder gyldige rabatkoder.

Nem og hurtig måde at spare penge 
Mange danskere vælger i dag at handle på nettet, og her er en af de mest udbredte måder at spare penge på rabatkoder.

Derfor benytter butikkerne rabatkoder 
Årsagen til at netbutikkerne i dag vælger at benytte sig af rabatkoder, er at det hjælper med at forbedre deres brand og omsætning i form af mere omtale og flere kunder.

Betalingsmidler
Rothschild

Rothschild-familien er en velhavende familie, der nedstammer fra Mayer Amschel Rothschild. Rothschild var hofjøde hos den tyske landgreve af Hessen-Kassel i den fri rigsstad Frankfurt am Main, som etablerede sin bankvirksomhed i 1760'erne. I modsætning til de fleste tidligere hofjøder formåede Rothschild at testamentere sin formue, og der er etableret en international bankfamilie gennem hans fem sønner, der slog sig ned i London, Paris, Frankfurt, Wien og Napoli.

Noter
Tippeligaen 2000

Tippeligaen 2000 var den 56. udgave af det norske mesterskab i fodbold. Med 14 hold i ligaen spillede hvert hold 26 kampe. Der blev givet 3 point for en sejr og 1 point for uafgjort. De to nederst placerede i ligaen rykkede ned, mens det tredjesidste hold måtte spille to kvalifikationskampe (ude og hjemme) mod det tredjebedste hold fra 1. division (hvorfra de to øverstplacerede rykkede direkte op) om den sidste plads.

Resultatet blev, at Rosenborg BK vandt deres femtende norske mesterskab.

Tabel

Norge

Statistik

Topscorere

Kilde: Transfermarkt.com 

Fodbold i Norge
Fodbold i 2000
Hollands U/16-fodboldlandshold

Hollands U/-16 fodboldlandsholdHollands landshold for fodboldspillere, som er under 16 år og administreres af Koninklijke Nederlandse Voetbalbond (KNVB).

U/16-fodboldlandshold
U/16-fodboldlandshold i Europa
Hollands U/18-fodboldlandshold

Hollands U/18 fodboldlandsholdHollands landshold for fodboldspillere, som er under 18 år og administreres af Koninklijke Nederlandse Voetbalbond (KNVB).

U/18-fodboldlandshold
U/18-fodboldlandshold i Europa
Hollands U/20-fodboldlandshold

Hollands U/20 fodboldlandshold er Hollands landshold for fodboldspillere, som er under 20 år og administreres af Koninklijke Nederlandse Voetbalbond (KNVB).

U/20-fodboldlandshold
U/20-fodboldlandshold i Europa
Færøernes U/17-fodboldlandshold

Færøernes U/17-fodboldlandshold er et hold under Færøernes fodboldforbund (Fótbóltssamband Føroya) (FSF), udvalgt blandt alle færøske fodboldspillere under 17 år, til at repræsentere Færøerne i internationale U/17 fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/17 hold.

Holdet deltog i 2017 i kvalifikationen til U/17-VM i fodbold 2017 og kvalificerede sig til Eliterunden for første gang, og derefter kvalificerede de sig også til U17 EM 2017 slutspillet, som det første færøske fodboldlandshold nogensinde.

U/17 kvalfikation til EM i fodbold 2017

Kvalifikationsrunde

Gruppe 3

Eliterunde

Gruppe 8

Aktuel trup 
Sidste aktuelle U17-trup, der blev udtaget til kvalifikationskampene til EM 2017.

Kampe og mål er korrekt pr. 20. marts 2017 efter kampen mod Slovakiet.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Referencer 

U/17-fodboldlandshold i Europa
Færøernes fodboldlandshold
Tucholaskoven

Tucholaskoven (polsk: Bory Tucholskie, kasjubisk: Tëchòlsczé Bòrë) er en stor skov i nærheden af byen Tuchola i det nordlige Polen mellem floderne Brda og Wda. Bory Tucholskie Nationalpark ligger i hjertet af skovens biosfærereservat, udpeget af UNESCO i 2010.

Landskab 
Området blev dannet i den seneste istid og er dækket af lave bakker samt over 900 søer dannet efter istiden. Med sine 3.200 km² af graner og fyr er området en af de største skove i Polen og Centraleuropa. Siden 1996 har 46,13 km² af området været udnævnt til Bory Tucholskie Nationalpark. Omkring 30 % af området er beboet af kociwiacy-befolkningsgruppen. De største byer er Czersk og Tuchola.

Historie 
Under det Tyske Kejserrige fandtes her et militært øvelsesområde, Truppenübungsplatz Gruppe, hvor der blandt andet blev foretaget medicinske forsøg, hvorved navnet kom i en række medicinske rapporter fra begyndelsen af det 20. århundrede. Under første verdenskrig blev den pacifistiske læge Georg Friedrich Nicolai forflyttet hertil, inden han endte med at flygte til Danmark. Efter første verdenskrig overgik området til Polen som et led i Versailles-freden (polske korridor).

I 1939 fandt et af de tidligste slag under anden verdenskrig sted i Tucholaskoven som en del af felttoget i Polen. Kort efter blev det tidligere tyske militærområde igen besat af tyske tropper, denne gang under navnet Truppenübungsplatz Westpreußen med kodenavnet "Heidekraut".

Mellem august 1944 og januar 1945 udførte SS-tropper under ledelse af Hans Kammler og Walter Dornberger omfattende test af A-4-missiler (V2-raketter), efter at testområdet nær Blizna var blevet opdaget af Armia Krajowa og derpå bombet af allierede fly. Cirka 107 missiler blev affyret i sydlig retning som led i test og oplæring i anvendelsen. I januar 1945 måtte området evakueres, før den Røde Hær indtog stedet.

Efter anden verdenskrig var skoven et sikkert tilflugtssted for antikommunistiske partisaner, heriblandt Zygmunt Szendzielarz.

Biosfære-reservat 
I 2010 blev Tucholaskovområdet udpeget af UNESCO til biosfære-reservat. Centralt i dette reservat ligger nationalparken, og yderligere 25 naturreservater ligger inden for bufferzonen. Bufferzonen omfatter blandt andet landskabsparkerne Tuchola, Wda, Wdzydze og Zaborski. Der er også en transitzone, der omfatter byen Tuchola og tilstødende distrikter. Reservatets centrale område er på 78,81 km², mens arealet af de tre zoner tilsammen er på 3.195 km².

Referencer 

Biosfærereservater i Polen
Lesbisk Bevægelse

Lesbisk Bevægelse (LB) var en dansk organisation for lesbiske kvinder 1974–1985. Lesbisk Bevægelse blev dannet den 10. marts 1974 i København af en gruppe lesbiske fra rødstrømpebevægelsen sammen med en mindre gruppe fra Forbundet af 1948.

De største og mest aktive grupper fandes i København, men bevægelsen var repræsenteret i hele Danmark, og LB var en vigtig del af Femølejren, en lejr for kvinder.

Tidsskrifterne Kvinder-Kvinder (1972–1978) og Hvidløgspressen (1982–1996) tjente som Lesbisk Bevægelses talerør.

Kilder

Se også 
 Bøssernes Befrielsesfront
 Lesbisk Front
 Vibeke Vasbo

Eksterne henvisninger 

LGBT-organisationer
Etableret i 1974
Ophørt i 1985
Danmarks historie
U/17 Europamesterskabet i fodbold 2017

U/17 Europamesterskabet i fodbold 2017 var den 16. udgave af U-17 Europamesterskabet i fodbold (35. udgaven hvis under-16 tiden medregnes), som er den årlige internationale ungdomsfodboldturnering, der organiseres af UEFA for U/17-landshold fra Europa. Kroatien, som blev valgt af UEFA den 26. januar 2015, var vært for turneringen.

I alt 16 hold deltog i turneringen med spillere, der var født den 1. januar 2000 eller senere.

Ligesom i de forrige udgaver, som blev afholdt i ulige år, fungerede turneringen som UEFA-kvalifikation til U/17 Verdensmesterskabet i fodbold. De fem bedste hold fra turneringen kvalificerede sig til U/17 VM i fodbold i Indien, hvor de repræsenterede UEFA. Dette tal gik ned fra seks hold, fordi FIFA besluttede at give en plads til Oceanien fra 2017 og fremover. 

Europamestre blev  efter sejr over ; kampen endte 2-2 efter forlænget spilletid og blev afgjort i straffesparkskonkurrence med 4-1 til Spanien.

Kvalificerede hold 
Følgende 16 hold kvalificerede sig til slutspillet.

Note: Alle deltagelser inkluderer kun U-17 tiden (siden 2002).

Noter

Endelig lodtrækning
Den endelige lodtrækning blev afholdt 3. april 2017 på Panorama Zagreb Hotel i Zagreb, Kroatien. De 16 hold blev udtrukket i fire grupper på fire hold. Værtsnationen Kroatien fik plads A1 i lodtrækningen, mens de andre hold blev seedet ud fra deres resultater i kvalifikationens eliterunde, med syv af vindere af grupperne i eliterunden (hvor alle resultater fra elitegruppe blev medregnet) blev placeret i Lag 1 og udtrukket til position 1 og 2 i grupperne, mens de resterende otte hold (den sidste vinder og de syv bedste toere fra eliterunden) blev placeret i Lag 2 og udtrukket til positionerne 3 og 4 i grupperne.

Gruppespil

Gruppe A

Gruppe B

Gruppe C

Gruppe D

Slutspil
I slutspillet, bruges straffesparkskonkurrence for at finde frem til vinderen, hvis det er nødvendigt (der spilles ikke i forlænget spilletid).

Målscorere
Der blev scoret 99 mål i 32 kampe.
Kilde: UEFA.com

9 mål
 Amine Gouiri

7 mål
 Jann-Fiete Arp

5 mål
 Jadon Sancho

4 mål
 Abel Ruiz

3 mål
 Rhian Brewster
 Callum Hudson-Odoi
 Elias Abouchabaka
 Sergio Gómez
 Mateu Morey
 Malik Karaahmet

2 mål
 Phil Foden
 Maxence Caqueret
 Kevin Csoboth
 Dominik Szoboszlai
 Zakaria Aboukhlal
 Achraf El Bouchataoui
 Zak Rudden

1 mål

 Armin Imamović
 Nemanja Vještica
 David Čolina
 Antonio Marin
 Aidan Barlow
 George McEachran
 Yacine Adli
 Mathis Picouleau
 Noah Awuku
 Eric Hottmann
 Yannik Keitel
 Lars Lukas Mai
 Erik Majetschak

 John Yeboah
 Márk Bencze
 Krisztofer Szerető
 Alexander Torvund
 Hans Nicolussi Caviglia
 Moise Kean
 Pietro Pellegri
 Jørgen Strand Larsen
 Halldor Stenevik
 Adam Idah
 Rowan Roache
 Jack Aitchison
 Innes Cameron

 Željko Gavrić
 Filip Stuparević
 Antonio Blanco
 Nacho Díaz
 Yunus Akgün
 Atalay Babacan
 Recep Gül
 Umut Güneş
 Ozan Kabak
 Kerem Kesgin
 Oleksiy Kashchuk
 Artem Kholod

1 selvmål
 Marc Guehi (mod Norge)
 Andrias Edmundsson (mod Ungarn)
 András Csonka (mod Tyrkiet)
 Lee O'Connor (mod Tyskland)

Noter

Referencer 

EM i fodbold
Fodbold i 2017
ISO 3166-1 numerisk

ISO 3166-1 numerisk (eller numerisk-3) koder er trecifres landekoder defineret som ISO 3166-1, en del af ISO 3166 standarden udgivet af International Organization for Standardization (ISO), for at repræsenterer lande, territorier og specielle område af geografisk interesse. De er lig de trecifrede landekoder udviklet og vedligeholdt af United States Statistics Division, fra hvilken de opstod i deres UN M.49 standard. De blev første gang inkluderet som en del af ISO 3166-standarden i deres anden udgave i 1981, men de blev udgivet af United States Statistics Division så tidligt som de tidlige 1970'ere.

Referencer 

03166-1 numerisk
Landekoder
Ljosanbotn Station

Ljosanbotn Station (Ljosanbotn stasjon eller Ljosanbotn holdeplass) er en jernbanestation på Bergensbanen, der ligger i Voss kommune i Norge. Stationen består af et spor og en perron af træ samt en ventesalsbygning i rødmalet træ. Stationen ligger i et område med mange hytter og muligheder for at vandre. Om sommeren er stationen tilgængelig til fods, mens det om vinteren er nødvendigt at benytte ski eller snesko.

Stationen åbnede som trinbræt 9. maj 1948.

Litteratur

Eksterne henvisninger 

Stationer på Bergensbanen
Etableret i 1948
Jernbanestationer i Hordaland
Mjølfjell Station

Mjølfjell Station (Mjølfjell stasjon) er en jernbanestation på Bergensbanen, der ligger i Raundalen i Voss kommune i Norge. Stationen består af to spor, en perron og en stationsbygning samt pakhus i rødmalet træ. Stationen er opkaldt efter Mjølfjellet (1470 m) sydøst for den. Der ligger ca. 500 hytter i området, hvor der er gode muligheder for at gå tur. Desuden er der en butik, kapel, ungdomsherberg og et militært skydeterræn.

Stationen åbnede som holdeplads 10. juni 1908 og blev opgraderet til station i 1918. Den blev fjernstyret 18. december 1981, og 1. juni 1989 blev den gjort ubemandet.

Litteratur

Eksterne henvisninger 

Stationer på Bergensbanen
Etableret i 1908
Jernbanestationer i Hordaland
Reimegrend Station

Reimegrend Station (Reimegrend stasjon) er en jernbanestation på Bergensbanen, der ligger i Voss kommune i Norge. Stationen består af tre spor, en perron og en stationsbygning i træ med ventesal og toilet. Den ligger i området Reimegrend, hvor der er mange hytter.

Stationen åbnede som holdeplads 10. juni 1908. Oprindeligt hed den Reime, men den skiftede navn til Reimegrend 15. juli 1928. Den blev fjernstyret 15. oktober 1981 og gjort ubemandet 2. november 1981. Stationen var tidligere det vestlige endepunkt for snerydningstjeneste på banen gennem fjeldene.

Litteratur

Eksterne henvisninger 

Stationer på Bergensbanen
Etableret i 1908
Jernbanestationer i Hordaland
Henrik Bo Nielsen

Henrik Bo Nielsen (født 23. april 1961 i Vadum) er en dansk virksomhedsleder, der siden april 2019 har været direktør for DR Kultur, Børn og Unge (DR). I 2017-2019 var han direktør for Museumskoncernen ROMU. Fra 2007-2017 var han direktør for Det danske filminstitut. Fra 1991 til 2007 var han administrerende direktør for Dagbladet Information.

Henrik Bo Nielsen blev student i 1980 fra Aalborg Katedralskole og blev som 22-årig i 1983, sideløbende med sine jurastudier ved Aarhus Universitet, direktør for Berlitz sprogskole i Aalborg. Efter endt uddannelse i 1984 flyttede han til København, hvor han blev direktør i Berlitz’ hovedkvarter frem til 1987. Herefter fulgte fire år (1987-1991) som direktør for Multi-Post, inden der stod direktør for Dagbladet Information på visitkortet.

Henrik Bo Nielsen er ridder af Dannebrogsordnen og aktiv i en række bestyrelser.

Eksterne henvisninger 
https://www.dr.dk/presse/henrik-bo-nielsen-bliver-direktoer-i-dr
https://www.information.dk/kultur/2019/01/drs-nye-kulturredaktoer-kaldt-charmerende-fedtsyl-ment-kompliment
https://borsen.dk/nyheder/generelt/filminstituttets-chef-bliver-museumsdirektoer-7jd7f
https://www.djoefbladet.dk/artikler/2014/3/dansk-films-gr-aa--eminence.aspx

Personer fra Vadum
Studenter fra Aalborg Katedralskole
Personer i Kraks Blå Bog
Alumni fra Aarhus Universitet
Riddere af Dannebrog
Rævså

Rævså er en omkring 13 kilometer lang å,  der har sit udspring i moserne Ondrup-, Ørting- og Morsholt Mose (). Disse tre navne dækker i virkeligheden én og samme mose,  der ligger lige vest for Ørting, syd for Odder i Odder Kommune.

Åen løber først mod øst, men svinger efter Odder-Horsens-vejen mod nord, hvor den på en strækning vest for herregården Rodstenseje, danner østgrænsen for  naturfredningen af Herregårdslandkabet omkring Rathlousdal . Rævså svinger igen mod øst, syd om, og igen mod nord, vest om  Odder, vest om Rørt (Rørt Bro) under Nølev  Bro og vest om landsbyen Nølev, og løber ud i Odder Å syd for landsbyen Assedrup.  Odder Å løber ud i Norsminde Fjord, og videre ud i Kattegat, ved Norsminde.

Tilløb 
Rævså modtager tilløb fra følgende vandløb:
 En navnløs bæk fra højre (nord for Houvej)
 Odder Å fra venstre (syd for Assedrup)
 Kragebæk fra venstre (syd for Assedrup)
 Assedrup Bæk fra venstre (øst for Assedrup)
 Fiskbæk fra venstre (syd for Malling)

Eksterne kilder og henvisninger

Lokaliteter i Odder Kommune
Vandløb i Danmark
Hylke Mølle

Hylke Mølle er en vandmølle der i middelalderen blev opført ved en bæk, der udmundede i sydenden af Skanderborg Sø. Den blev nedlagt igen i 1932.

I middelalderen tilhørte Hylke Mølle nonnerne på Ring Kloster, ligesom også Vester Mølle, Røde Mølle og Hede Mølle gjorde. I 1573 – efter reformationen – kom Hylke Mølle i kongens besiddelse. De efterfølgende fæstere skulle betale en relativ lille landgilde til kongen sammenlignet med andre møller i området, hvilket formentlig skyldtes, at en del af vandet blev ledt væk fra møllen, enten til Skanderborg Slot eller til fiskedamme ved Ring Kloster.

Herefter var møllen bortfæstet til en række forskellige fæstere, før den i 1767 blev sat til salg ved den store krongodsauktion, hvor også bl.a. Skanderborg Slot, Dyrehaven og Skvæt Mølle også blev solgt. Hylke Mølle blev herefter drevet af en række private ejere indtil 1932, hvor mølledriften ophørte. Den øverste etage af møllen blev fjernet, og den nederste blev brugt til redskabsrum for den tilhørende Hylke Nedermølle, der fortsat blev brugt til kornmaling indtil 2. Verdenskrig, hvor også Nedermølle blev nedlagt.

Møllehuset fra Hylke Mølle er kun fragmentarisk bevaret, men stammer formodentlig fra sidste halvdel af 1800-tallet. Vandføringen er nu ledt uden om møllen, mens møllendammen er bevaret. På et tidspunkt i historien må vandstanden i mølledammen være blevet hævet, da der tværs gennem dammen findes trædesten i ca. 20 centimeters dybde.

Eksterne kilder og henvisninger 
 Artiklen er tilpasset efter artiklen (historik) på Skanderborg Leksikon (CC BY-SA 3.0) .
 "Vandmøller omkring Skanderborg", Jens Ingvordsen. I: Skanderborg Museums årbog 1989-1990, s. 32-39
 "Vandmøller i det gl. Skanderborg amt", Kristian Vestergaard. 1981, s. 85-87

Vandmøller i Danmark
Lokaliteter i Skanderborg Kommune
Loyalitet

Loyalitet er en pligt til at vise troskab og støtte, der skyldes eller frit engageres af folk eller statsborgere, overfor deres stat eller monark.

USA 
27. juli 1868 på dagen hvor den 14. ændring af USA's forfatning blev gennemført af kongressen i USA. Der blev det bekendtgjort i forordet i Expatriation Act at retten til expatriation er en naturlig og uundværlig ret for alle folk, som er uundværlig for at folk kan glæde sig over deres leverettigheder, frihed og stræben efter lykke. Enhver naturligt født statsborger af et andet land, som også er amerikansk statsborger og enhver naturlig født amerikansk statsborger, som også har dobbeltstatsborgerskab, skylder at vise dobbelt loyalitet til henholdsvis USA og statsborgens hjemland.

Referencer 

Nationalisme
Autoritarisme